“મને લાગે છે કે તેઓ મૌથૌસેનમાં, એટલે કે મોરાવિયામાં શિન્ડલરની છાવણીમાં છે. વાડની પેલે પારની આ બધી જ સ્ત્રીઓ પણ ત્યાં જઈ રહી છે.” જવાબમાં ક્રેકોવની ક્રમહોલ્ઝે કહ્યું, “એ સ્ત્રીઓ ક્યાંય નથી જઈ રહી. મારી વાત માન, કોઈ ક્યાંય નથી જઈ રહ્યું, સિવાય કે એક જ દિશામાં…!” ક્રેકોવ ક્રમહોલ્ઝે કહ્યું, “પણ તેઓ તો કહે છે કે એ ક્યાંક જઈ રહી છે. મહેરબાની કરીને મને જવા દે…” શિન્ડલરની સ્ત્રીઓ જો ભ્રમમાં રાચતી હોય, તો ક્રેકોવની ક્રમહોલ્ઝ પણ એ જ ભ્રમમાં રાચવા માગતી હતી! ડચ કેપો આ વાત સમજતી હતી, અને એટલે જ છેવટે એણે બેરેકના દરવાજા ખોલી નાખ્યા, ભલે જે થવાનું હોય એ થાય!